Amperas

Amperas (A) – SI elektros srovės stiprio matavimo vienetas, pavadintas žymaus prancūzų fiziko Andrė Mari Ampero (, 1775-1836) vardu.

Vienas amperas yra lygus vienam kulonui per sekundę:


 Apibrėžimas 

Vienas amperas – stipris tokios pastovios elektros srovės, kuriai tekant dviem lygiagrečiais plonais ir ilgais laidais, esančiais vakuume vieno metro atstumu vienas nuo kito, jų vieno metro ilgio atkarpai tenka 2 x 10-7 N sąveikos jėga„2.1.1.4 Unit of electric current (ampere)“, SI brochure, aštuntas leidimas, 2014 m. (dėl magnetinio poveikio, nes du laidai yra kaip ilgi magnetai, o jų galai – poliai).

 Naujas siūlomas apibrėžimas 

Yra pasiūlyta amperą apibūdinti ne kaip sąveikos jėgą tarp dviejų laidų, o kaip elektrinio krūvio tėkmės per laidininko skersmenį stiprumą (elementarųjį krūvį turinčių dalelių (protonų ar elektronų) kiekį, pereinantį per laidininko skersmenį per vieną sekundę, t. y. maždaug 6,241 5093 x 1018 e).

2005 m. Tarptautinis svarsčių ir matų komitetas (CIPM) pritarė„7.1 Consultative Committee for Units“, 94th meeting (October 2005) (pdf) naujo apibrėžimo nagrinėjimui. Siūlymas buvo aptartas 25-ojoje Generalinėje svarsčių ir matų konferencijoje„Resolution 1 of the 25th CGPM (2014)“, 25-oji Generalinė svarsčių ir matų konferencija, vykusioje 2014 m., tačiau kol kas nutarimo nėra.

 Daliniai ir kartotiniai dydžiai 

 Pavyzdžiai 

 Vartotojas (įtampa) Stiprumas amperais Kišeninio žibintuvėlio lemputė (3,5 V) 0,25 Trijų 100 W lempų sietynas (220 V)  1,36 Greitai užverdantis arbatinukas (220 V) 10 Buitinio elektros saugiklio perdegimo riba 10-20 Automobilio starteris (13,2 V)  500 Žaibas (šimtai megavoltų)  300 000
Norint sužinoti elektros prietaiso vartojamą srovę, pakanka paprastai žinomą to prietaiso galią padalinti iš jo maitinimo įtampos.

 Šaltiniai 

Kategorija:Matavimo vienetai